b'\n_START_ARTICLE_\nHaparandabladet\n_START_PARAGRAPH_\nHaparandabladet, finsk: Haaparannanlehti, er Sveriges eneste trespr\xc3\xa5klige avis. Hovedspr\xc3\xa5ket, som utgj\xc3\xb8r ca. 70\xe2\x80\x9375 prosent av det redaksjonelle innholdet, er svensk. De andre spr\xc3\xa5kene som brukes i avisen er finsk og i mer begrenset omfang tornedalsfinsk._NEWLINE_Haparandabladet er den dominerende dagsavisen i nedre Tornedalen og har Haparanda, \xc3\x96vertorne\xc3\xa5 og Pajala som hovedbyer. Avisen har ca. 15\xc2\xa0000 lesere per utgave. Hovedredaksjonen ligger i Haparanda, og lokalredaksjoner fines i Heden\xc3\xa4set og Pajala.'